《醉书》
明代·周筼

似士不游庠，似农曾读书。似工不操作，似商谢奔趋。

立言颇突兀，应事还粗疏。饥冻不少顾，吟诗作欢娱。

吾家濂溪老，厥爱性芙渠。污泥出不染，亭亭红玉肤。

伊余性闲静，车服鄙雍都。孰是菰芦中，奇伟生东吴。

儿宽精问学，带经以耕锄。鲜终迫衰老，畴昔亦有初。

作者简介：（1623—1687）明末清初浙江嘉兴人，初名筠，字青士，别字筜谷。以孝称。明末弃举子业，开店卖米。以贱价买得故家书一船，于肆中读之，遂工诗，受朱彝尊赏识。为人倜傥不羁，性好施，人有匮乏，辄资给之。后客游四方以终。有《词纬》、《今词综》、《采山堂集》、《析津日记》等。